La Producció Agrària Ecològica (PAE) és un mètode d'obtenció de productes agraris i alimentaris que posa un especial èmfasi en la utilització de productes i tècniques el més naturals possibles, excloent totes aquelles que potencialment poden malmetre la qualitat del producte final o el medi ambient en que es realitza aquesta obtenció.
La normativa que regula aquest mètode de producció agrària és d'aplicació en tots aquells productes que, procedents de l'agricultura, inclosa l'aqüicultura, es comercialitzin o es vagin a comercialitzar com ecològics:
Els productes de la caça i de la pesca d'animals salvatges no es consideraran producció ecològica.
Aquest sistema comprèn totes les activitats de producció, elaboració, manipulació i comercialització d'aquest tipus de productes, tant d'origen vegetal com animal.
L'aplicació d'aquest sistema d'obtenció de productes agraris i alimentaris implica que totes les empreses que hi participen han de complir una normativa europea, i estar sotmeses al control i la certificació realitzada per una sèrie d'organismes de control, per tal d'oferir una garantia suficient als consumidors.
La producció ecològica és un sistema general de gestió agrícola i producció d'aliments que combina les millors pràctiques ambientals, un elevat nivell de biodiversitat, la preservació de recursos naturals, l'aplicació de normes exigents sobre benestar animal i una producció conforme a les preferències de determinats consumidors per productes obtinguts a partir de substàncies i processos naturals.
Així doncs, els mètodes de producció ecològics exerceixen un paper social doble, aportant, d'una banda, productes ecològics a un mercat específic que respon a la demanda dels consumidors i, per un altre, béns públics que contribueixen a la protecció del medi ambient, al benestar animal i al desenvolupament rural.
Les explotacions agràries que desenvolupin produccions agroalimentàries ecològiques es gestionaran d'acord amb els requisits aplicables a la producció ecològica.
Tanmateix, una explotació pot dividir-se en unitats (o instal·lacions de producció aqüícola) clarament diferenciades, de les quals no totes hauran d'estar gestionades d'acord amb la producció ecològica.
Pel que respecta als animals, hi haurà d'haver diferents espècies.
Pel que respecta a l'aqüicultura, podran ser presents les mateixes espècies, sempre que hi hagi una separació adequada entre les instal·lacions de producció.
Pel que respecta a les plantes, hi haurà d'haver diferents varietats que puguin diferenciar-se fàcilment.
En els casos en els quals no totes les unitats de l'explotació agrícola es destinin a la producció ecològica, l'agricultor mantindrà la terra, els animals i els productes que s'utilitzin per a la producció ecològica o es produeixin en les unitats ecològiques separats d'aquells que s'utilitzin o produeixin en les unitats no ecològiques, i mantindrà un registre documental adequat que demostri l'esmentada separació.
La producció agroalimentària ecològica perseguirà els següents objectius generals:
La producció ecològica estarà basada en els següents principis:
Tota explotació que comenci a dedicar-se a la producció ecològica estarà subjecta a les següents normes:
Les següents publicacions proporcionen més informació respecte del procés de conversió: